cyanic-selkie/wikianc huggingface dataset:
मीनास्य तारा
मीनास्य या फ़ुमलहौत, जिसे बायर नामांकन के अनुसार α पाइसिस ऑस्ट्राइनाइ (α PsA) कहा जाता है, दक्षिण मीन तारामंडल का भी सब से रोशन तारा है और पृथ्वी के आकाश में नज़र आने वाले तारों में से भी सब से ज़्यादा रोशन तारों में गिना जाता है। यह पृथ्वी के उत्तरी गोलार्ध (हॅमिस्फ़ेयर) में पतझड़ और सर्दी के मौसम में शाम के वक़्त दक्षिणी दिशा में आसमान में पाया जाता है। यह पृथ्वी से २५ प्रकाश-वर्ष की दूरी पर है और इस से अत्यधिक अधोरक्त (इन्फ़्रारॅड) प्रकाश उत्पन्न होता है, जिसका अर्थ यह है के यह एक मलबे के चक्र से घिरा हुआ है।
ग़ैर-सौरीय ग्रहों की खोज में फ़ुमलहौत का ख़ास स्थान है क्योंकि यह पहला ग्रहीय मण्डल है जिसके एक ग्रह (फ़ुमलहौत बी) की तस्वीर खीची जा सकी थी।
नाम
"फ़ुमलहौत" अरबी के "फ़ुम अल-हौत" का बिगड़ा हुआ रूप है, जिसका अर्थ "व्हेल का मुँह" होता है। अंग्रेज़ी में फ़ुमलहौत को "Fomalhaut" लिखते हैं।
वर्णन
फ़ुमलहौत एक छोटी उम्र का सितारा है और इसकी आयु १०-३० करोड़ साल अनुमानित की जाती है। अंदाज़ा लगाया जाता है के इसका इंधन इसे कुल मिलकर लगभग १०० करोड़ (यानि १ अरब) की जीवनी देता है। इसकी सतह का तापमान ८,७५१ केल्विन (८,४७८ डिग्री सेंटीग्रेड) के आसपास है। फ़ुमलहौत का द्रव्यमान हमारे सूरज से २.१ गुना, उसका व्यास (डायामीटर) सूरज से १.८ गुना और रोशनी की तीक्ष्णता सूरज से १८ गुना अधिक है।
राज कुमार कोहली
राज कुमार कोहली हिन्दी फ़िल्मों के एक निर्देशक हैं।
नलकदॊड्डि (कर्नूलु)
नलकदॊड्डि (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
रुद्रनाथ मन्दिर
रुद्रनाथ मन्दिर भारत के उत्तराखण्ड राज्य के चमोली जिले में स्थित भगवान शिव का एक मन्दिर है जो कि पंचकेदार में से एक है।
समुद्रतल से 2290 मीटर की ऊंचाई पर स्थित रुद्रनाथ मंदिर भव्य प्राकृतिक छटा से परिपूर्ण है। रुद्रनाथ मंदिर में भगवान शंकर के एकानन यानि मुख की पूजा की जाती है, जबकि संपूर्ण शरीर की पूजा नेपाल की राजधानी काठमांडू के पशुपतिनाथ में की जाती है। रुद्रनाथ मंदिर के सामने से दिखाई देती नन्दा देवी और त्रिशूल की हिमाच्छादित चोटियां यहां का आकर्षण बढाती हैं।
स्थिति
इस स्थान की यात्रा के लिए सबसे पहले गोपेश्वर पहुंचना होता है जो कि चमोली जिले का मुख्यालय है। गोपेश्वर एक आकर्षक हिल स्टेशन है जहां पर ऐतिहासिक गोपीनाथ मंदिर है। इस मंदिर का ऐतिहासिक लौह त्रिशूल भी आकर्षण का केंद्र है। गोपेश्वर पहुंचने वाले यात्री गोपीनाथ मंदिर और लौह त्रिशूल के दर्शन करना नहीं भूलते। गोपेश्वर से करीब पांच किलोमीटर दूर है सगर गांव।वहाँ 'होटल रुद्रा एंड रेस्टुरेंट' है वह रहने खाने पीने और पोटर,गाईड ,और घोड़े की ब्यवस्था है बस द्वारा रुद्रनाथ यात्रा का यही अंतिम पडाव है। इसके बाद जिस दुरूह चढाई से यात्रियों और सैलानियों का सामना होता है वो अकल्पनीय है। सगर गांव से करीब चार किलोमीटर चढने के बाद यात्री पहुंचता है पुंग बुग्याल। यह लंबा चौडा घास का मैदान है जिसके ठीक सामने पहाडों की ऊंची चोटियों को देखने पर सर पर रखी टोपी गिर जाती है। गर्मियों में अपने पशुओं के साथ आस-पास के गांव के लोग यहां डेरा डालते हैं, जिन्हें पालसी कहा जाता है। अपनी थकान मिटाने के लिए थोडी देर यात्री यहां विश्राम करते हैं। ये पालसी थके हारे यात्रियों को चाय आदि उपलब्ध कराते हैं। आगे की कठिन चढाई में जगह-जगह मिलने वाली चाय की यही चुस्की अमृत का काम करती है। पुंग बुग्याल में कुछ देर आराम करने के बाद कलचात बुग्याल और फिर चक्रघनी की आठ किलोमीटर की खडी चढाई ही असली परीक्षा होती है। चक्रघनी जैसे कि नाम से प्रतीत होता है कि चक्र के सामान गोल। इस दुरूह चढाई को चढते-चढते यात्रियों का दम निकलने लगता है। चढते हुए मार्ग पर बांज, बुरांश, खर्सू, मोरु, फायनिट और थुनार के दुर्लभ वृक्षों की घनी छाया यात्रियों को राहत देती रहती है। रास्ते में कहीं कहीं पर मिलने वाले मीठे पानी की जलधाराएं यात्रियों के गले को तर करती हैं। इस घुमावदार चढाई के बाद थका-हारा यात्री ल्वीटी बुग्याल पहुंचता है जो समुद्र तल से करीब 3000 मीटर की ऊंचाई पर स्थित है। ल्वीटी बुग्याल से गापेश्वर और सगर का दृश्य तो देखने लायक है ही, साथ ही रात में दिखाई देती दूर पौडी नगर की टिमटिमाती लाइटों का आकर्षण भी कमतर नहीं। ल्वीटी बुग्याल में सगर और आसपास के गांव के लोग अपनी भेड-बकरियों के साथ छह महीने तक डेरा डालते हैं। अगर पूरी चढाई एक दिन में चढना कठिन लगे तो यहां इन पालसियों के साथ एक रात गुजारी जा सकती है। यहां की चट्टानों पर उगी घास और उस पर चरती बकरियों का दृश्य पर्यटकों को अलग ही दुनिया का अहसास कराता है। यहां पर कई दुर्लभ जडी-बूटियां भी मिलती हैं।
पनार से पित्रधार होते हुए करीब दस-ग्यारह किलोमीटर के सफर के बाद यात्री पहुंचता है पंचकेदारों में चौथे केदार रुद्रनाथ में। यहां विशाल प्राकृतिक गुफा में बने मंदिर में शिव की दुर्लभ पाषाण मूर्ति है। यहां शिवजी गर्दन टेढे किए हुए हैं। माना जाता है कि शिवजी की यह दुर्लभ मूर्ति स्वयंभू है यानी अपने आप प्रकट हुई है। इसकी गहराई का भी पता नहीं है। मंदिर के पास वैतरणी कुंड में शक्ति के रूप में पूजी जाने वाली शेषशायी विष्णु जी की मूर्ति भी है। मंदिर के एक ओर पांच पांडव, कुंती, द्रौपदी के साथ ही छोटे-छोटे मंदिर मौजूद हैं।
मंदिर में प्रवेश करने से पहले नारद कुंड है जिसमें यात्री स्नान करके अपनी थकान मिटाता है और उसी के बाद मंदिर के दर्शन करने पहुंचता है। रुद्रनाथ का समूचा परिवेश इतना अलौकिक है कि यहां के सौदर्य को शब्दों में नहीं बांधा जा सकता। शायद ही ऐसी कोई जगह हो जहां हरियाली न हो, फूल न खिले हों। रास्ते में हिमालयी मोर, मोनाल से लेकर थार, थुनार और मृग जैसे जंगली जानवरों के दर्शन तो होते ही हैं, बिना पूंछ वाले शाकाहारी चूहे भी आपको रास्ते में फुदकते मिल जाएंगे। भोज पत्र के वृक्षों के अलावा ब्रह्मकमल भी यहां की ऊंचाइयों में बहुतायत में मिलते हैं। यूं तो मंदिर समिति के पुजारी यात्रियों की हर संभव मदद की कोशिश करते हैं। लेकिन यहां खाने-पीने और रहने की व्यवस्था स्वयं करनी पडती है। जैसे कि रात में रुकने के लिए टेंट हो और खाने के लिए डिब्बाबंद भोजन या अन्य चीजें। रुद्रनाथ के कपाट परंपरा के अनुसार खुलते-बंद होते हैं। शीतकाल में छह माह के लिए रुद्रनाथ की गद्दी गोपेश्वर के गोपीनाथ मंदिर में लाई जाती है जहां पर शीतकाल के दौरान रुद्रनाथ की पूजा होती है। आप जिस हद तक प्रकृति की खूबसूरती का अंदाजा लगा सकते है, यकीन मानिए यह जगह उससे ज्यादा खूबसूरत है।
कैसे पहुंचे
देश के किसी कोने से आपको पहले ऋषिकेश पहुंचना होगा। ऋषिकेश से ठीक पहले तीर्थनगरी हरिद्वार दिल्ली, हावडा से बडी रेल लाइन से जुडी है। देहरादून के निकट जौली ग्रांट में हवाईअड्डा भी है जहां दिल्ली से सीधी उडानें हैं। हरिद्वार या ऋषिकेश से आपको चमोली जिला मुख्यालय गोपेश्वर का रुख करना होगा जो ऋषिकेश से करीब 212 किलोमीटर की दूरी पर स्थित है। ऋषिकेश से गोपेश्वर पहुंचने के लिए आपको बस या टैक्सी आसानी से उपलब्ध हो जाती है। एक रात गोपेश्वर में रुकने के बाद अगले दिन आप अपनी यात्रा शुरू कर सकते हैं।
कहाँ ठहरें
गोपेश्वर में टूरिस्ट रेस्ट हाउस, पीडब्ल्यूडी बंगले के अलावा छोटे होटल और लॉज आसानी से मिल जाते हैं। गोपेश्वर से करीब पांच किलोमीटर ऊपर सगर नामक स्थान तक आप बस की सवारी कर सकते हैं।उसके बाद वहाँ होटल रुद्रा एंड रेस्टुरेंट है वह रहने खाने पीने और पोटर,गाईड ,और घोड़े की ब्यवस्था है   इसके बाद रुद्रनाथ पहुंचने के लिए यात्रियों को करीब 22 किलोमीटर की खडी चढाई चढनी होती है। यही चढाई श्रद्धालुओं की असली परीक्षा और ट्रैकिंग के शौकीनों के लिए चुनौती होती है। रास्ता पूरा जंगल का है लिहाजा यात्रियों को अपने साथ पूरा इंतजाम करके चलना होता है। यानी खाने-पीने की चीज से लेकर गर्म कपडे हरदम साथ हों। बारिश व हवा से बचाव के लिए बरसाती पास होनी चाहिए क्योंकि मौसम के मिजाज का यहां कुछ पता नहीं चलता। पैदल रास्ते में तो पालसी मिल जाते हैं लेकिन रुद्रनाथ में रुकना हो तो इंतजाम के बारे में सोचकर चलें।
कब जायें
यूं तो मई के महीने में जब रुद्रनाथ के कपाट खुलते हैं तभी से यहां से यात्रा शुरू हो जाती लेकिन अगस्त सितंबर के महीने में यहां खिले फूलों से लकदक घाटियां लोगों का मन मोह लेती हैं। ये महीने ट्रेकिंग के शौकीन के लिए सबसे उपयुक्त हैं। गोपेश्वर में आपको स्थानीय गाइड और पोर्टर आसानी से मिल जाते हैं। पोर्टर आप न भी लेना चाहें लेकिन यदि पहली बार जा रहे हैं तो गाइड जरूर साथ रखें क्योंकि यात्रा मार्ग पर यात्रियों के मार्गदर्शन के लिए कोई साइन बोर्ड या चिह्न नहीं हैं। पहाडी रास्तों में भटकने का डर रहता है। एक बार आप भटक जाएं तो सही रास्ते पर आना बिना मदद के मुश्किल हो जाता है।
तुलसी जयंती
सम्पूर्ण भारतवर्ष में महान ग्रंथ रामचतिमानसके रचयिता गोस्वामी तुलसीदास के स्मरण में तुलसी जयंती मनाई जाती है। श्रावण मास की अमावस्या के सातवें दिन तुलसीदास की जयंती मनाई जाती है। इस वर्ष यह तिथि 8अगस्त है। गोस्वामी तुलसीदास ने कुल 12पुस्तकों की रचना की है, लेकिन सबसे अधिक ख्याति उनके द्वारा रचित रामचरितमानस को मिली। दरअसल, इस महान ग्रंथ की रचना तुलसी ने अवधीभाषा में की है और यह भाषा उत्तर भारत के जन-साधारण की भाषा है। इसीलिए तुलसीदास को जन-जन का कवि माना जाता है।
एक परिचय
तुलसीदास रामभक्त कहलाते हैं। वे राम की मर्यादा, वीरता और सामान्यजनके प्रति उनके प्रेम से अत्यंत प्रभावित थे। उन्होंने वाल्मीकि रामायण का अध्ययन किया, तो पाया कि यह ग्रंथ संस्कृत भाषा में लिखा गया है, जो आमजनकी भाषा नहीं है। सच तो यह है कि भगवान राम द्वारा साधारण मानव के रूप में किए गए सद्कर्मोकी कथा को सामान्य लोगों तक पहुंचाने के लिए ही तुलसीदास ने रामचरितमानस की रचना की। हिंदी भाषा के विकास में इस ग्रंथ का योगदान अतुलनीय है।
ऐसा माना जाता है कि गोस्वामी तुलसीदास का जन्म संभवत:सम्वत् 1532में उत्तर प्रदेश के बांदा जिले के राजापुर गांव में हुआ माना जाता है किन्तु तुलसी दास का जन्म उत्तर प्रदेश के ही गोण्डा जिले के सूकर-खेत पसका क्षेत्र स्थित राजापुर में होने के भी पर्याप्त तथ्य हैं। । उनके पिता का नाम आत्माराम और माता का नाम हुलसी देवी था। कहा जाता है कि जन्म के समय तुलसीदास रोये नहीं थे और उनके मुख में पूरे बत्तीस दांत थे। लोगों का मानना है कि तुलसीदास संपूर्ण रामायण के रचयिता महर्षि वाल्मीकि के अवतार थे। उनके बचपन का नाम रामबोलाथा। ऐसी मान्यता है कि तुलसीदास को अपनी सुंदर पत्नी रत्नावली से अत्यंत लगाव था। एक बार तुलसीदास ने अपनी पत्नी से मिलने के लिए उफनती नदी को भी पार कर लिया था। तब उनकी पत्नी ने उन्हें उपदेश देते हुए कहा- जितना प्रेम मेरे इस हाड-मांस के बने शरीर से कर रहे हो, उतना स्नेह यदि प्रभु राम से करते, तो तुम्हें मोक्ष की प्राप्ति हो जाती। यह सुनते ही तुलसीदास की चेतना जागी और उसी समय से वह प्रभु राम की वंदना में जुट गए।
तुलसीदास जयंती के अवसर पर देशभर में रामचरितमानस के पाठ का आयोजन होता है। श्रद्धालु राम-सीता और हनुमान के मंदिर जाते हैं तथा तुलसीदास को स्मरण करते हैं।
लवंग लतिका
लवंग लतिका एक भारतीय मिठाई है।
तेनी अल्लीनगरम
तेनी अल्लीनगरम (Theni Allinagaram) भारत के तमिल नाडु राज्य के तेनी ज़िले में स्थित एक नगर है। यह तेनी नगर का भाग है।
रघुराज सिंह चौधरी
रघुराज सिंह चौधरी,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के बुलन्‍दशहर जिले के 44 - बुलन्‍दशहर विधान सभा निर्वाचन क्षेत्र से प्रजा सोशलिस्‍ट पार्टी की ओर से चुनाव में भाग लिया।
मुड़ी
मुड़ी एक भारतीय मिठाई है।
फैंटम आंसर
फैंटम आंसर (काइजिन आंसर) शहरी किंवदंतियों में से एक है जो 2002 से इंटरनेट पर प्रसारित हो रहा है ।
फैंटम उत्तर एक जापानी शहरी किंवदंती है जो दुनिया के कुछ हिस्सों में घूम रही है। किंवदंती के अनुसार, इस मायावी प्रेत को मोबाइल फोन का उपयोग करके अनुष्ठान के माध्यम से बुलाया जा सकता है। इस प्रक्रिया में दस लोग एक सर्कल में खड़े होते हैं और एक ही समय में उनके बगल में व्यक्ति को कॉल करते हैं। परिणाम यह हो सकता है कि सभी के फोन लगे हों, एक को छोड़कर। हालांकि, जो फोन मुफ्त रहता है, वह अपेक्षित गंतव्य तक नहीं जाता है, बल्कि एक रहस्यमय इकाई से जुड़ता है जिसे मॉन्स्टर उत्तर के रूप में जाना जाता है।
एक बार जब आप मॉन्स्टर उत्तर पर कॉल करते हैं, तो कहा जाता है कि यह पूछे गए किसी भी प्रश्न का उत्तर देने के लिए कहा जाता है। हालांकि, एक चेतावनी है। उत्तर हमेशा एक प्रश्न के साथ समाप्त होता है, और यदि आप इसका उत्तर देने में विफल रहते हैं, तो आप हमेशा के लिए फंस जाते हैं। फोन यह कहते हुए एक आवाज का उत्सर्जन करेगा कि "मैं अब जा रहा हूं," और आपके शरीर का एक हिस्सा फट जाएगा।
फैंटम उत्तर की उत्पत्ति स्पष्ट नहीं है, लेकिन किंवदंती के अनुसार, यह एक विकृत बच्चा है जिसका जन्म केवल एक सिर के साथ हुआ है, जिसका नाम केवल ANSER है। उनका लक्ष्य एक पूर्ण मानव बनने के लिए अपने शरीर के लापता हिस्सों को इकट्ठा करना है। किंवदंती उन लोगों के लिए गंभीर परिणामों की चेतावनी देती है, जो ANSER का सामना करते हैं, क्योंकि वे अनिच्छुक दाता बन सकते हैं।
नौखुना, गंगोलीहाट तहसील
नौखुना, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
पीठा
पीठा(बंगाली : পিঠে, ओडिया : ପିଠା , बंगाली-असमिया : পিঠা piṭha , संस्कृत : पिष्टा; अपूप ) भारतीय उपमहाद्वीप के पूर्वी क्षेत्रों से चावल केक का एक प्रकार है, जिसमें बांग्लादेश है औरभारत में आम तौर पर ओडिशा , असम , पश्चिम बंगाल , झारखंड , बिहार और पूर्वोत्तर क्षेत्र के पूर्वी राज्य भी शामिल है। पीठा आम तौर पर चावल के आटे से बने होते हैं, हालांकि गेहूं के आटे से भी पीठे बनाये जाते है।
रिद्म एंड ब्लूज़
रिद्म एंड ब्लूज़ (ताल और विषाद, R&B, Rhythm and Blues) एक संगीत की शैली है जिसे 1940 और 1950 के दशक के शुरू में अफ्रीकी अमेरिकियों द्वारा शुरु किया गया था। जैज़, गॉस्पल या हिप हॉप संगीत संयुक्त कर्ता है। १९४८ में जैरी वेक्ष्लर ने इस शब्द को प्रयोग करना शुरु किया था।
नल्लकाल्व (कर्नूलु)
नल्लकाल्व (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
शाहगंज गाँव, कोंच (गया)
शाहगंज कोंच, गया, बिहार स्थित एक गाँव है।
पीठा
पीठा मूल रूप से भारत के बिहार और झारखंड राज्य का एक बोहोत ही प्रसिद्ध व्यंजन है,इसे चावल के आटे से बनाया जाता है ,ये मीठा ओर नमकीन दोनों तरह से बनाया जाता है,मीठे में इसके अंदर तिल और गुड़ का मिश्रण भर जाता है,ओर खोया ,पोस्ता, नारियल आदि का प्रयोग मीठा पीठा बनाने के लिए किया जाता है,वही नमकीन पीठ बनाने के लिए चने की दाल,उरद की दाल,आलू आदि का भरावन तैयार किया जाता है।
चित्र गैलरी
बिहार झारखंड की एक बोहोत ही प्रसिद्ध व्यंजन है,ये खाने में बोहोत ही स्वादिष्ट होता है, इसे बोहोत से तरीके से बनाया जाता है अर्थात इसके अंदर की जो स्टफिंग है वो अलग अलग होती है, जैसे - आलू,चने की दाल,उरद की दाल इत्यादि।
ज़ीरकपुर
ज़ीरकपुर (Zirakpur) भारत के पंजाब राज्य के मोहाली ज़िले (साहिबज़ादा अजीत सिंह नगर ज़िले) में स्थित एक नगर है। राष्ट्रीय राजमार्ग 152 और राष्ट्रीय राजमार्ग 7 के जंक्शन पर स्थित यह नगर चण्डीगढ़ प्रवेशद्वार है। पिछले कुछ समय में हुए तीव्र विकास के कारण यह चंडीगढ़ का उपनगर ही बन गया है।
व्यवसायिक गतिविधियाँ एवं अर्थव्यवस्था
चंडीगढ़ के एयरपोर्ट से मात्र २ किलोमीटर दूर स्थित होने के कारण यहाँ पर पिछले कुछ ही सालों में कई नामी होटल खुल गए हैं। दिल्ली मार्ग पर चंडीगढ़ की सीमा पर ही स्थित होने के कारण यहाँ गोदाम व वेयरहाऊसिंग का भी बहुत व्यापार है। रियल एस्टेट में यह चंडीगढ़ का विकल्प बन कर उभर रहा है।
लोगान कप 2018-19
2018-19 लोगान कप, लोगान कप का 25 वां संस्करण था, जिम्बाब्वे में प्रथम श्रेणी क्रिकेट प्रतियोगिता, जो 3 दिसंबर 2018 को शुरू हुई थी। टूर्नामेंट में चार टीमों को दिखाया गया था, जिसमें पिछले संस्करण में भाग लेने वाले पांच के बजाय राइजिंग स्टार्स को भंग कर दिया गया था। 2018-19 टूर्नामेंट के लिए अन्य बदलाव यह था कि यह पिछले वर्षों की तरह दस के बजाय छह राउंड में खेला जा रहा था। पर्वतारोही गत विजेता थे।
जनवरी 2019 में, देश में हो रहे ईंधन विरोध के बाद, तीसरे दौर के मुकाबलों में मैच बंद कर दिए गए थे। फरवरी 2019 में, मैशोनलैंड ईगल्स को दस विकेट से हराने के बाद, पर्वतारोहियों ने अपना खिताब बरकरार रखा, जिसमें एक मैच बाकी था। यह उनका लगातार तीसरा खिताब था।
जैतीखास-चौथान-२, थलीसैंण तहसील
जैतीखास-चौथान-२, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
चेन्नसमुद्रम
चेन्नसमुद्रम (Chennasamudram) भारत के तमिल नाडु राज्य के ईरोड ज़िले में स्थित एक नगर है।
तेंकरई
तेंकरई (Thenkarai) भारत के तमिल नाडु राज्य के तेनी ज़िले में स्थित एक नगर है।
अनुपात परीक्षा
अनुपात गणित में अनुपात परीक्षा (ratio test) किसी श्रेणी के अभिसरण की जाँच के लिये प्रयुक्त होता है। यह परीक्षण सर्वप्रथम डी अलम्बर्ट (Jean le Rond d'Alembert) ने प्रकाशित किया था।
परिचय
,
अनुपात परीक्षा कहती है कि:
अभिसारी श्रेणी (L<1)
निम्नलिखित श्रेणी लीजिये-
इस पर अनुपात परीक्षा करने पर,
अतः श्रेणी अभिसारी है।
अपसारी श्रेणी (L>1)
निम्नलिखित श्रेणी लीजिये-
इस पर अनुपात परीक्षा करने पर,
अतः श्रेणी अपसारी है।
अनिर्णीत स्थिति (L=1)
निम्नलिखित तीन श्रेणियों को देखिये- यद्यपि का मान क्रमशः 1,        तथा  हैं और तीनों स्थितियों में  किन्तु पहली श्रेणी अपसारी है, दूसरी श्रेणी पूर्णतः अभिसारी है तथा तीसरी श्रेणी शर्त के साथ अभिसारी है।
. इससे स्पष्ट है कि जब L=1, तो श्रेणी अभिसारी या अपसारी कुछ भी हो सकती है।
Criteri di convergenza
भारत में चिकित्सा शिक्षा
भारत में चिकित्सा में क्षेत्र में प्रवेश के लिये एमबीबीएस (बैचलर ऑफ मेडिसिन और बैचलर ऑफ सर्जरी ) है के साथ-साथ आयुर्वेद ( BAMS ), यूनानी (BUMS), सिद्ध (BSMS), होम्योपैथी (BHMS) की भी शिक्षा की व्यवस्था है। एमबीबीएस साढ़े पांच वर्ष का स्नातक पाठ्यक्रम है जिसमें प्रथम वर्ष में सामान्य विज्ञान विषयों में एक वर्ष के प्रीक्लिनिकल अध्ययन और उसके बाद साढ़े तीन वर्ष पैराक्लिनिकल और क्लिनिकल अध्ययन करना होता है।इसके बाद एक वर्ष का क्लिनिकल इंटर्नशिप होता है। इंटर्नशिप शुरू करने से पहले, छात्रों को कई परीक्षाएं उत्तीर्ण करनी होती हैं।चिकित्सा विशिष्टताओं में स्नातकोत्तर शिक्षा में आमतौर पर एमबीबीएस के बाद 3 वर्षों का अध्ययन करना होता है। इसके पूरा होने पर मास्टर ऑफ सर्जरी या डॉक्टर ऑफ मेडिसिन (एमडी) की उपाधि प्रदान की जती है। दो साल के प्रशिक्षण कार्यक्रमों के पूरा होने पर चिकित्सा विशिष्टताओं में स्नातकोत्तर डिप्लोमा भी प्रदान किए जा सकते हैं।
भारतीय चिकित्सा परिषद और भारतीय दंतचिकित्‍सा परिषद की स्‍थापना भारत में चिकित्‍सा और दंतचिकित्‍सा शिक्षा को विनियमित करने की दृष्‍टि से संसद के अधिनियमों के अंतर्गत की गई थी। दो सांविधिक निकायों के विनियमों के प्रावधानों के अंतर्गत केन्‍द्र सरकार की पूर्व अनुमति लिए बिना कोई चिकित्‍सा या दंतचिकित्‍सा कॉलेज स्‍थापित नहीं किया जा सकता या अपनी क्षमता को बढ़ा नहीं सकता। भारतीय चिकित्‍सा परिषद अधिनियम, 1956 की धारा 10क के अनुसार, ऐसे कॉलेजों को केन्‍द्र सरकार की अनुमति प्रारम्भ में एक वर्ष अर्थात् एक कैलेण्‍डर वर्ष में छात्रों के केवल एक बैच का दाखिला करने के लिए प्रदान की जाती है। वार्षिक लक्ष्‍यों की उपलब्‍धियों का सत्‍यापन करने के बाद अनुमति का वार्षिक आधार पर नवीकरण किया जाता है। यह प्रक्रिया तब तक जारी रहती है जब तक पूर्ण अपेक्षित अवसंरचना का सृजन नहीं कर लिया जाता और संगत अधिनियम के अंतर्गत ही मान्‍यता प्रदान की जाती है।
रण बहादुर सिंह
रण बहादुर सिंह,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के बस्‍ती जिले के 263 - हरैया (पश्चिम) विधान सभा निर्वाचन क्षेत्र से कांग्रेस की ओर से चुनाव में भाग लिया।
निकली उपज़िला
निकली उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह ढाका विभाग के  किशोरगंज ज़िले का एक उपजिला है। यह बांग्लादेश की राजधानी ढाका के निकट अवस्थित है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।
नरसिम्हाराव दिवेतिया
नरसिम्हाराव भोलानाथ दिवेटिया (3 सितंबर 1859 - 14 जनवरी 1937) एक गुजराती कवि, आलोचक और भाषाविद थे।
ज़िंदगी
उनका जन्म 3 सितंबर, 1859 को भारत के गुजरात राज्य के अहमदाबाद शहर में हुआ था। उन्होंने अपनी प्राथमिक और माध्यमिक शिक्षा अहमदाबाद में पूरी की। 1880 में, उन्होंने एल्फिंस्टन कॉलेज, बॉम्बे से संस्कृत में कला स्नातक की डिग्री के साथ स्नातक किया और फिर वैधानिक सिविल सेवा परीक्षा उत्तीर्ण की। उन्हें 1884 में खेड़ा में सहायक कलेक्टर के रूप में नियुक्त किया गया था। कुछ समय के लिए कार्यवाहक कलेक्टर और बाकी के लिए सहायक कलेक्टर के रूप में काम किया । 1912 में सेवानिवृत्ति से पूर्व उन्होंने सेवानिवृत्ति स्वीकार कर ली। वे 1915 में पांचवें गुजराती साहित्य परिषद के अध्यक्ष थे। 1924 में, उन्हें रॉयल एशियाटिक सोसाइटी की मुंबई शाखा का सदस्य चुना गया। वे 1921 से 1935 तक एलफिंस्टन कॉलेज में गुजराती के प्रोफेसर भी रहे।
1937 के उत्तरायण दिवस यानी 14 जनवरी 1937 को उनका देहांत हुआ।
फ़ुमलहौत बी
फ़ुमलहौत बी पृथ्वी से २५ प्रकाश-वर्ष दूर स्थित एक ग़ैर-सौरीय ग्रह है जो दक्षिण मीन तारामंडल के फ़ुमलहौत तारे की परिक्रमा कर रहा है। इसे २००८ में हबल अंतरिक्ष दूरबीन द्वारा ली गई तस्वीरों के ज़रिये ढूँढा गया था। यह अपने तारे की ११५ खगोलीय इकाई की दूरी पर परिक्रमा कर रहा है।
विवरण
फ़ुमलहौत बी का व्यास (डायामीटर) हमारे सौर मण्डल के सब से बड़े ग्रह, बृहस्पति के लगभग बराबर है। इसके द्रव्यमान (मास) का ठीक पता नहीं लेकिन अंदाज़ा लगाया जाता है के यह बृहस्पति के आधे से लेकर बृहस्पति के तीन गुना तक हो सकता है। अनुमान लगाया जाता है के इसके इर्द-गिर्द एक मलबे का चक्र है जिसका व्यास बृहस्पति से २०-४० गुना है। तुलना के लिए शनि के छल्लों का "ए छल्ला" शनि के केंद्र से केवल २ बृहस्पति व्यासों की दूरी पर है। सोच है के इतनी अधिक दूरी पर यह मलबा भविष्य में उपग्रही छल्ले नहीं बल्कि उपग्रह बनाएगा। इस बात का संकेत इससे भी मिलता है के बृहस्पति के प्राकृतिक उपग्रहों में से बड़े वाले उपग्रह भी अपने ग्रह के केंद्र से लगभग इतनी दूरी पर हैं।
गॉडफादर (2022 फिल्म)
गॉडफादर एक 2022 भारतीय तेलुगु भाषा की राजनीतिक एक्शन फिल्म है, जिसका निर्देशन मोहन राजा ने किया है। फिल्म में चिरंजीवी, सलमान खान, नयनतारा और सत्य देव मुख्य भूमिका में हैं। यह कोनिडेला प्रोडक्शन कंपनी और सुपर गुड फिल्म्स के बैनर पर आरबी चौधरी और एनवी प्रसाद द्वारा निर्मित है। यह 2019 की मलयालम फिल्म लूसिफ़ेर का रीमेक है। यह एक श्रद्धेय मुख्यमंत्री की मृत्यु और अपने उत्तराधिकारी को चुनने के लिए संघर्ष के साथ शुरू होता है, इसके बाद राजनीतिक बिल्ली और चूहे का खेल होता है जिसमें प्रत्येक राजनेता दूसरे को मात देने की कोशिश करता है।
प्रिंसिपल फोटोग्राफी अगस्त 2021 में हैदराबाद, ऊटी और मुंबई में फिल्मांकन के साथ शुरू हुई। संगीत थमन एस द्वारा रचित है और सिनेमैटोग्राफी नीरव शाह द्वारा संचालित है। गॉडफादर को 5 अक्टूबर 2022 को नाटकीय रूप से रिलीज़ किया गया था। चिरंजीवी के प्रदर्शन की प्रशंसा करने वाले अधिकांश आलोचकों के साथ फिल्म को सकारात्मक समीक्षा मिली।
भूखंड
फ्रांस में इंटरपोल के कार्यालय में, एक अधिकारी अब्राहम कुरैशी के बारे में अपना मामला सौंप रहा है जो अपने कनिष्ठ को एक रहस्यमय भगवान शिकारी है, यह कहते हुए कि यह उसका एकमात्र अनसुलझा मामला था।
इस बीच, आंध्र प्रदेश में, सीएम पद्मकांत रेड्डी उर्फ "पीकेआर", जो सत्ताधारी पार्टी जन जागृति पार्टी (जेजेपी) के नेता हैं, की इलाज के दौरान अस्पताल में मौत हो जाती है। स्थिति का लाभ उठाते हुए और यह मानते हुए कि इससे आगामी चुनाव में लाभ होगा, कार्यवाहक मुख्यमंत्री नारायण वर्मा, पार्टी कार्यकर्ताओं को अस्पताल के बाहर दंगा करने के लिए भेजते हैं। गोवर्धन, एक सत्य-साधक, एक फेसबुक लाइव स्ट्रीम रिकॉर्ड करता है और पीकेआर की प्रशंसा करने वालों की निंदा करता है, यह दावा करते हुए कि वह एक कठपुतली था, अपने अंतिम वर्षों के दौरान एक वित्तीय सिंडिकेट के हाथों में, जो पूरे भारतीय राजनीतिक व्यवस्था को नियंत्रित करता है। उनका दावा है कि जेजेपी पार्टी के पास पूरे राज्य के खजाने से दोगुना धन है, और पीकेआर की जगह लेने वाला व्यक्ति महत्वपूर्ण है। वह लाइव स्ट्रीम के दौरान चार संभावित उम्मीदवारों को सूचीबद्ध करता है: सत्यप्रिया जयदेव, जयदेव दास, नारायण वर्मा और ब्रह्म तेजा।
इस बीच, मुंबई में, जयदेव और वर्मा पूर्व के साथी अब्दुल से मिलते हैं, और उसे बताते हैं कि पीकेआर ने उसे एक महीने पहले उसकी नापाक गतिविधियों को रोकने के लिए एक अल्टीमेटम दिया था। पीकेआर के निधन के साथ, जयदेव ने वर्तमान फाइनेंसर को पैसे देकर, जेजेपी को ड्रग मनी के साथ फंड करने की योजना बनाई है। अब्दुल की मदद से, जयदेव ने लुकास के साथ एक सौदा किया, जो inr 7500000000 हस्तांतरित करने के लिए सहमत है।, हर महीने, हैदराबाद में अनियंत्रित नशीली दवाओं के आयात के बदले, एक बार जब जेजेपी चुनाव जीत जाती है। डील को आगे बढ़ाने के लिए जयदेव को पहले एक डिस्क्राइब ड्रग फैक्ट्री लगानी होगी. अब्दुल जोर देकर कहते हैं कि फैक्ट्री सरकार द्वारा सील की गई सड़क के किनारे होनी चाहिए। उसी समय, पीकेआर का अंतिम संस्कार हैदराबाद में किया जाता है, जहां सत्य वर्मा ने ब्रह्मा को समारोह में भाग लेने से मना करने के लिए कहा।
वर्मा के आदेश पर, रघुराम उनके रास्ते में बाधा डालने का प्रयास करता है, लेकिन असफल रहता है। उसी रात, जयदेव घर आता है, जहां वह सत्य की बहन जाह्नवी को कुछ मलाना क्रीम देता है, बाद की जानकारी के बिना और जेजेपी मंत्रियों के साथ एक बैठक बुलाता है, पार्टी को वित्त पोषित करने और वर्तमान मंत्रालय को भंग करने के अपने फैसले को सूचित करता है, जो सुनिश्चित करेगा कि सत्या की बहन जाह्नवी चुनावों का स्थगन। इससे वे वर्तमान सहानुभूति लहर का लाभ उठा सकेंगे और खुद को पार्टी के अगले सीएम उम्मीदवार के रूप में नामित कर सकेंगे। चूंकि वर्तमान फाइनेंसर स्वयं ब्रह्मा हैं, वर्मा ने जयदेव को ब्रह्मा के साथ बातचीत करने की सलाह दी, लेकिन ब्रह्मा ने पार्टी को ड्रग मनी के साथ वित्त पोषण करने का विरोध किया और जयदेव को धमकी दी। गुस्से में, जयदेव ने वर्मा को पार्टी के 140 मंत्रियों को रिश्वत देने के लिए, उन्हें सीएम के उम्मीदवार के रूप में नामित करने के लिए नियुक्त किया।
जयदेव पुरुषों को ड्रग फैक्ट्री लगाने के लिए भेजते हैं। यह जानकर ब्रह्मा कारखाने में जाते हैं और उन सभी को मार देते हैं। ब्रह्मा का सहयोगी और जयदेव का तिल, कोटि, यह देखता है और उन दोनों को इसकी सूचना देता है। रघुराम को कारखाने से सबूत का पता लगाने के लिए भेजा जाता है, लेकिन कुछ भी नहीं मिलता है। सत्य की डायरी से, जयदेव को पता चलता है कि वह ब्रह्मा से नाराज है, क्योंकि उसके पिता ने उसकी अधिक देखभाल की, जिसे एक बच्चे के रूप में उनके घर लाया गया था, और उसके माता-पिता के बीच दरार का कारण था। कोटि अपनी प्रेमिका रेणुका को ब्रह्मा को बदनाम करने के लिए मना लेती है। सार्वजनिक समाचारों पर, वह ब्रह्मा पर अवैध ड्रग्स की तस्करी का आरोप लगाती है। यह ब्रह्मा के खिलाफ सार्वजनिक आक्रोश पैदा करता है, जिसे गिरफ्तार किया जाता है और कैद किया जाता है। जेल में, ब्रह्मा को अपने अगले ठेकेदार और मासूम भाई, उनके सबसे भरोसेमंद सहयोगी का फोन आता है। जयदेव गुंडों को जेल में भेजकर ब्रह्मा पर प्रहार की व्यवस्था करते हैं, लेकिन प्रयास विफल हो जाता है।
जेजेपी में पार्टी के अन्य सदस्यों को रिश्वत देने के लिए पैसे ट्रांसफर करते समय, लुकास के कंटेनरों में मासूम भाई द्वारा तोड़फोड़ की जाती है। ब्रह्मा गोवर्धन से मिलते हैं, जहां वह गोवर्धन को पार्टी कार्यकर्ताओं के भ्रष्टाचार के सबूत प्रदान करते हैं और चेन्नई में उनके नशीली दवाओं के व्यापार में शामिल होने के कारणों का भी खुलासा करते हैं। इस बीच, कोटि, जिसे अपनी गलती का एहसास होता है, रेणुका के साथ, स्वीकार करते हैं कि उन्होंने राष्ट्रीय समाचारों पर ब्रह्मा के बारे में झूठ बोला था। ब्रह्मा को बाद में जेल से रिहा कर दिया गया। इस बीच, जाह्नवी एक ड्रग ओवरडोज के बाद अस्पताल में भर्ती हैं। जाह्नवी से सत्या को जयदेव के अपने प्रति हिंसक व्यवहार के बारे में पता चलता है। सत्य से सामना होने पर, जयदेव सब कुछ स्वीकार कर लेता है और नशीली दवाओं के तस्करों के साथ जाह्नवी के संपर्कों को उजागर करने की धमकी देता है। वह उसे और जाह्नवी को पीकेआर की तरह जान से मारने की धमकी भी देता है। एक परिवर्तित सत्य, कोई अन्य विकल्प नहीं होने के कारण, ब्रह्मा की सहायता चाहता है। ब्रह्मा, जो सत्य को अपनी उत्पत्ति बताते हैं, उनकी रक्षा करने की प्रतिज्ञा करते हैं। अपने भाई का असली चेहरा जानने के बाद सत्या टूट जाती है।
जाह्नवी के खिलाफ मामला दर्ज न करने के बदले रघुराम सत्य को ब्लैकमेल करता है। मासूम भाई रघुराम और उसके आदमियों को मार देता है, जिसके बाद ब्रह्मा एनएनटीवी न्यूज चैनल के मालिकों से मिलते हैं। ब्रह्मा चैनल के कर्ज को साफ करता है, और चैनल का पूर्ण नियंत्रण और स्वायत्तता सत्य को देता है। ब्रह्मा और मासूम भाई भी वर्मा और अन्य विधायकों को उनके साथ सहयोग करने के लिए ब्लैकमेल करते हैं, बदले में उनकी नशीली दवाओं की आदतें मीडिया के हाथों में नहीं आती हैं। जयदेव ने जाह्नवी को अगवा कर लिया और मुंबई से सत्या को अगले मुख्यमंत्री के रूप में घोषित करने के लिए ब्लैकमेल किया। मासूम भाई की मदद से ब्रह्मा जयदेव के साथियों को मार डालता है। वे जयदेव का सामना करते हैं, जहां ब्रह्मा को देखकर, लुकास ने खुलासा किया कि ब्रह्मा वास्तव में अब्राम कुरैशी उर्फ "गॉडफादर" है। हालांकि, चौंक गया, जयदेव एक कार दुर्घटना में सत्य को मारने का प्रयास करता है, लेकिन ब्रह्मा के लोग उसे बचाते हैं। हारकर जयदेव ने आत्महत्या कर ली। सत्या को जेजेपी पार्टी का नया अध्यक्ष चुना गया, जबकि ब्रह्मा मासूम भाई के साथ पेरिस के लिए रवाना हुए। दुनिया के सभी प्रमुख ड्रग लॉर्ड्स को इकट्ठा करने के बाद, ब्रह्मा और मासूम भाई उन सभी को मार देते हैं। ब्रह्मा ने अपना धर्मयुद्ध जारी रखा, ब्रम्हा और मासूम भाई दोनों के साथ एक सीक्वल का संकेत दिया।
विकास
2019 की मलयालम फिल्म लूसिफ़ेर के तेलुगु रीमेक की घोषणा अप्रैल 2020 में चिरंजीवी के साथ मुख्य भूमिका में की गई थी ( लूसिफ़ेर में मोहनलाल द्वारा निभाई गई)। सुजीत को इस परियोजना का निर्देशन करने के लिए साइन किया गया था, जिन्होंने तेलुगु रूपांतरण के लिए स्क्रिप्ट पर काम करना भी शुरू कर दिया था। सुजीत ने रचनात्मक मतभेदों के कारण सितंबर 2020 में परियोजना से बाहर कर दिया। बाद में उनकी जगह वीवी विनायक को अप्रोच किया गया। दिसंबर 2020 में, मोहन राजा को निर्देशक के रूप में पुष्टि की गई, 20 साल बाद तेलुगु सिनेमा में उनकी वापसी हुई। <i id="mwYA"> </i> <i id="mwYA">हनुमान जंक्शन</i> (2001) तब तक उनकी पहली और एकमात्र तेलुगु फिल्म थी। फिल्म को आधिकारिक तौर पर जनवरी 2021 में हैदराबाद में एक पारंपरिक पूजा समारोह के साथ लॉन्च किया गया था। फिल्म संगीतकार थमन एस के साथ चिरंजीवी के पहले सहयोग को चिह्नित करती है। नीरव शाह को सिनेमैटोग्राफर के रूप में साइन किया गया था। इसे कोनिडेला प्रोडक्शन कंपनी और सुपर गुड फिल्म्स द्वारा निर्मित किया जाना था। अगस्त 2021 में फिल्म के शीर्षक का गॉडफादर के रूप में अनावरण किया गया।
ढलाई
सितंबर 2021 में, नयनतारा, बीजू मेनन और सत्यदेव ने फिल्म साइन करने के लिए बातचीत की। नयनतारा और सत्यदेव को नवंबर में फिल्म का हिस्सा बनने की पुष्टि की गई थी और बाद में इस फिल्म में मुख्य प्रतिपक्षी की भूमिका निभाने के लिए साइन किया गया था। फिल्म में गंगव्वा ने चिरंजीवी की मां की भूमिका निभाई है। फिल्म में डायरेक्टर पुरी जगन्नाथ का खास रोल था। <i id="mwgA">बिग बॉस तेलुगु</i> सीज़न 4 की प्रतियोगी दिवी वाध्या फिल्म में शामिल हुईं क्योंकि चिरंजीवी ने उन्हें सीज़न के समापन में एक भूमिका देने का वादा किया था।
अगस्त 2021 में, अभिनेता सलमान खान को फिल्म में एक महत्वपूर्ण भूमिका निभाने के लिए संपर्क किया गया था। नवंबर में, थमन ने पुष्टि की कि खान एक नृत्य संख्या प्रदर्शित करने के अलावा, चिरंजीवी के साथ अभिनय करेंगे, इस प्रकार तेलुगू सिनेमा में खान की शुरुआत होगी। खान कथित तौर पर लूसिफ़ेर से जायद मसूद ( पृथ्वीराज सुकुमारन ) की भूमिका निभाते हैं।
फिल्माने
फिल्म की मुख्य फोटोग्राफी 13 अगस्त 2021 को शुरू हुई। फिल्म का पहला शेड्यूल हैदराबाद में हुआ। फिल्म का दूसरा शेड्यूल सितंबर 2021 में ऊटी में शुरू हुआ। अक्टूबर में शूटिंग रोक दी गई थी क्योंकि चिरंजीवी के दाहिने हाथ की सर्जरी हुई थी जिसके बाद उन्हें 15 दिन का आराम मिला था। उन्होंने नवंबर 2021 में हैदराबाद में शूटिंग फिर से शुरू की। जनवरी 2022 में, अभिनेता ने COVID-19 के लिए सकारात्मक परीक्षण किया और इसलिए उसे खुद को अलग करना पड़ा। यह कुछ महत्वपूर्ण दृश्यों को शूट करने के लिए आगे बढ़ा, जिसमें वह शामिल नहीं थे, जिसके दौरान नयनतारा प्रोडक्शन में शामिल हुईं। चिरंजीवी ठीक होने के बाद फरवरी में सेट पर वापस आए। सलमान खान ने मार्च 2022 में एनडी स्टूडियो, कर्जत, मुंबई में एक सप्ताह के शेड्यूल में अपने हिस्से का फिल्मांकन पूरा किया। खान ने प्रभु देवा की कोरियोग्राफी के तहत हैदराबाद में चिरंजीवी के साथ एक गाने की शूटिंग भी की।
थियेट्रिकल
गॉडफादर 5 अक्टूबर 2022 को तेलुगु में हिंदी डब संस्करण के साथ सिनेमाघरों में रिलीज हुई थी। फिल्म भारत में कोनिडेला प्रोडक्शन कंपनी द्वारा पीवीआर पिक्चर्स के साथ वितरित की जाती है, जबकि विदेशी वितरण सरिगामा सिनेमाज द्वारा फार्स फिल्म के माध्यम से किया जाता है। फिल्म के दुनिया भर में नाटकीय अधिकार ₹91 करोड़ की लागत से बेचे गए थे। हिंदुस्तान टाइम्स की रिपोर्ट के अनुसार, गॉड फादर ने 2 दिनों में दुनिया भर में बॉक्स ऑफिस कलेक्शन ₹ 69 करोड़ की कमाई की।
होम मीडिया
फिल्म के डिजिटल स्ट्रीमिंग अधिकार नेटफ्लिक्स द्वारा ₹57 करोड़ की लागत से हासिल किए गए थे। News18 से यह बताया गया है कि, फिल्म निर्माताओं को इस फिल्म के हिंदी डब संस्करण के लिए सैटेलाइट और डिजिटल अधिकारों के लिए ₹45 करोड़ की पेशकश की गई है।
स्वागत समारोह
अधिकांश आलोचकों ने चिरंजीवी के प्रदर्शन की प्रशंसा करते हुए गॉडफादर की सकारात्मक समीक्षा की। द टाइम्स ऑफ इंडिया के पॉल निकोडेमस ने 5 में से 3.5 की रेटिंग देते हुए कहा कि चिरंजीवी के करिश्माई प्रदर्शन के साथ फिल्म मलयालम मूल की एक योग्य रीमेक साबित होती है। द न्यू इंडियन एक्सप्रेस के मुरली कृष्णा सीएच ने फिल्म को 5 में से 3.5 स्टार दिए और लिखा, "मेगास्टार के लिए इसे जरूर देखें, जो आपके पैसे के लिए पर्याप्त धमाका करता है"। पिंकविला के अरविंद वी ने फिल्म को 5 में से 3 स्टार दिए और लिखा "चिरंजीवी, आचार्य में सुस्त प्रदर्शन के बाद, यहां बहुत अच्छा है। सत्यदेव एक पुरस्कार विजेता आउटपुट देते हैं।" उसी का विचार करते हुए, द इंडियन एक्सप्रेस के मनोज कुमार आर ने मोहन राजा के काम की सराहना की और कहा कि उन्होंने "रहस्य से दूर कर दिया है और गॉडफादर को एक पूर्ण राजनीतिक नाटक में बदल दिया है"।
इंडिया टुडे के रोक्तिम राजपाल ने फिल्म को 5 में से 3 रेटिंग दी और लिखा, "चिरंजीवी के नेतृत्व वाली राजनीतिक थ्रिलर मलयालम संस्करण की तुलना में अधिक व्यापक और एक्शन से भरपूर है। गॉडफादर चिरंजीवी ब्रांड का एक भव्य उत्सव है जो अनुभवी नायक के उत्साही प्रशंसकों के लिए एक इलाज साबित होता है।" हंस इंडिया</i> ने 5 में से 3 के साथ फिल्म का मूल्यांकन किया, जिसमें कहा गया है कि फिल्म एक बार देखी जाने वाली एक अच्छी घड़ी है और चिरंजीवी के प्रशंसकों के लिए खुश करने के लिए कुछ प्रदान करती है। Rediff.com की दीपा गहलोत ने 3/5 सितारों के साथ फिल्म का मूल्यांकन किया, जिसमें कहा गया है कि फिल्म में एक सुंदर वृद्ध चिरंजीवी है, जो दर्शकों को बांधे रखने के लिए एक शांत लेकिन खतरनाक लुक के साथ ब्रह्मा की भूमिका निभाता है।
मॉम (फ़िल्म)
कहानी
यह कहानी एक स्कूल से शुरू होती है. स्कूल में देवकी (श्रीदेवी) टीचर हैं. उसी स्कूल में देवकी की सौतेली बेटी आर्या (सजल अली) भी पढ़ती है. आर्या के साथ पढ़ने वाला एक स्टूडेंट मोहित, आर्या को अश्लील मैसेजेस भेजता है. देवकी इस बात से नाराज होकर मोहित को सजा देती है. आर्या अपनी सौतेली मां से बिल्कुल भी प्यार नहीं करती, जबकि देवकी को अपनी बेटी से बहुत प्यार है. वैलेंटाइन्स डे की पार्टी में मोहित, आर्या के साथ रेप कर के उसे गटर में फेंक देता है. उसके बाद कोर्ट में केस जाता है और जीत मोहित की होती है. इस तरह के न्याय को देखकर देवकी एक डिटेक्टिव दयाशंकर कपूर उर्फ डी के (नवाजुद्दीन सिद्दिकी) के पास मदद के लिए जाती हैं. इसी बीच पुलिस अफसर मैथ्यू फ्रांसिस (अक्षय खन्ना) की एंट्री होती है. कहानी में ट्विस्ट टर्न्स आते हैं. यह फिल्म थोड़ी बहुत हालीवुड फिल्म 'एन आई फार एन आइ' के समान है।
प्रस्तुति
फिल्म को फिल्म सेन्ट्रल बोर्ड ने बिना किसी काट-चाट के यू/ए प्रमाण देकर रिलीज किया।
कमाई
फिल्म ने प्रथम सप्ताह 23.80 करोड़ की कमाई की।
संगीत तथा गाने
फिल्म के समस्त गाने 27 जून 2017 को रीलिज हुए। जो टीम सीरीज के लेबल के तहत है।
झाल-मुड़ी
झाल-मुड़ी एक भारतीय मिठाई है।
पुनालूर
पुनालूर (Punalur) भारत के केरल राज्य के कोल्लम ज़िले में स्थित एक नगर है।
सारण ज़िला
सारण भारत गणराज्य के बिहार प्रान्त में स्थित एक प्रमंडल (कमिशनरी) एवं जिला है। यहाँ का प्रशासनिक मुख्यालय छपरा है। गंगा, गंडक एवं घाघरा नदी से घिरा यह जिला भारत में मानव बसाव के सार्वाधिक प्राचीन केंद्रों में एक है। संपूर्ण जिला एक समतल एवं उपजाऊ प्रदेश है। भोजपुरी भाषी क्षेत्र की पूर्वी सीमा पर स्थित यह जिला सोनपुर मेला, चिरांद पुरातत्व स्थल एवं राजनीतिक चेतना के लिए प्रसिद्ध है।
नामकरण
प्राचीन काल में सारण की भूमि वनों के असीम विस्तार और इसमें विचरने वाले हिरणों के कारण प्रसिद्ध था। हिरण (सारंग) एवं वन (अरण्य) के कारण इसे सारंग अरण्य कहा गया जो कालक्रम में बदलकर सारन हो गया। ब्रिटिस विद्वान जेनरल कनिंघम ने यह ऐसी धारणा व्यक्त की है कि मौर्य सम्राट अशोक के काल में यहाँ लगाए गए धम्म स्तंभों को 'शरण' कहा जाता था जो बाद में सारन कहलाने लगा और इस क्षेत्र का नाम बन गया। सारण का मुख्यालय छपरा काफी प्रसिद्ध रहा है और अक्सर इसे छपरा जिला भी कहा जाता है।
इतिहास
चिरांद, छपरा से ११ किलोमीटर स्थित, सारण जिला का सबसे महत्वपूर्ण पुरातत्व स्थल (2000 ईस्वी पूर्व) है। महाजनपद काल में सारण की भूमि कोसल का अंग रहा है। कोसल राज्य के उत्तर में नेपाल, दक्षिण में सर्पिका (साईं) नदी, पुरब में गंडक नदी तथा पश्चिम में पांचाल प्रदेश था। इसके अंतर्गत आज के उत्तर प्रदेश का फैजाबाद, गोंडा, बस्ती, गोरखपुर तथा देवरिया जिला के अतिरिक्त बिहार का सारण क्षेत्र आता है। आठवीं सदी में यहाँ पाल शासकों का आधिपत्य था। जिले के दिघवारा के निकट दुबौली से महेन्द्रपाल देव के समय ८९८ ईस्वी में जारी किया गया ताम्रफलक प्राप्त हुआ है। बाबर के समय ही सारण मुगल शासन का हिस्सा हो गया था। अकबर के शासनकाल पर लिखे गए आईना-ए-अकबरी के विवरण अनुसार कर संग्रह के लिए बनाए गए ६ राज्यों (राजस्व विभाग) में सारण एक राज्य था और इसके अंतर्गत वर्तमान बिहार के हिस्से आते थे। बक्सर युद्ध में विजय के बाद सन १७६५ में अंग्रेजों को यहाँ का दिवानी अधिकार मिल गया। १८२९ में जब पटना को प्रमंडल बनाया गया तब सारन और चंपारण को एक जिला बनाकर साथ रखा गया लेकिन १८६६ में चंपारण को जिला बनाकर सारण से अलग कर दिया गया। १९०८ में तिरहुत प्रमंडल बनने पर सारण को इसके साथ कर इसके अंतर्गत गोपालगंज, सिवान तथा सारण अनुमंडल बनाए गए। स्वतंत्रता पश्चात १९८१ में सारण को प्रमंडल का दर्जा देकर तीनों अनुमंडलों को जिला (मंडल) बना दिया गया। स्वतंत्रता की लड़ाई में यहाँ के मजहरुल हक़, राजेन्द्र प्रसाद जैसे महान सेनानियों नें बिहार का नाम ऊँचा किया है। 1942 की अगस्त क्रांति में पटना के सचिवालय पर तिरंगा फहराने के क्रम में शहीद होने वालों उन सात वीर सपूतों में से 2 सारण जिले के युवा थे .. एक थे नरेंद्रपुर गाँव के उमाकांत प्रसाद सिंह और दूसरे बनवारी चक - नयागांव के राजेन्द्र सिंह । इन्दिरा गाँधी द्वारा देश में लगाए गए आपातकाल के विरुद्ध यहाँ के जय प्रकाश नारायण ने समूचे देश में जनक्रांति की लहर पैदा कर सत्ता परिवर्तन किया।
सितंबर 2016 में सारण सृजन’ विवरणिका (गजेटियर) का लोकार्पण किया गया। इस विवरणिका में सामान्य परिचय, इतिहास परिचय सहित 18 अध्याय 222 पृष्ठों का है।
भूगोल
गंगा, गंडक तथा घाघरा नदियों से घिरा सारण जिला एक त्रिकोणीय भूक्षेत्र है। यह जिला 25°36' से 26°13' उअत्तरी अक्षांश तथा 84°24' से 85°15' पूर्वी देशांतर के बीच बसा है। जिले के उत्तर में सिवान तथा गोपालगंज, दक्षिण में गंगा एवं घाघरा नदियों के पार पटना एवं भोजपुर जिला, पूर्व में मुजफ्फरपुर एवं वैशाली जिला तथा पश्चिम में सिवान तथा उत्तर प्रदेश का बलिया जिला अवस्थित है। समतल एवं उपजाऊ कृषि योग्य भूमि पर जिले की सघन आबादी बसती है। सिवान को तीन भौगोलिक क्षेत्रों में बाँटा जा सकता है।:
छपरा में भारत का सबसे बड़ा डबल डेकर फ्लाईओवर का निर्माण किया जा रहा है। गांधी चौक से nagarपालिका चौक के 3.5 किमी लंबी डबल डेकर फ्लाईओवर, ₹ 411.31 करोड़ की लागत से बनाया जा रहा है, सांता क्रूज़-चेम्बूर लिंक रोड में 1.8 किमी डबल-डेकर फ्लाईओवर से अधिक है। मुख्यमंत्री नीतीश कुमार ने जुलाई 2018 में इस डबल डेकर फ्लाईओवर का आधारशिला रखा, जो जून 2022 तक पूरा होने वाला है। फ्लाईओवर की चौड़ाई 5.5 मीटर होगी। डबल-डेकर फ्लाईओवर का निर्माण एनएच -19 पर पुलिस लाइन, गांधी चौक, मौना चौक, नगरपालिका (राजेंद्र) चौक, बस स्टैंड और जिला स्कूल के पास दरोगा राय चौक में खत्म होने पर एनएच -19 पर भिखारी ठाकुर चौराहे के पूर्वी तरफ से किया जाएगा, छपरा के पश्चिमी तरफ।
कृषि एवं उद्योग
सारण जिले के कुल 270245 हेक्टेयर भूमि में से 199300 हेक्टेयर खेती योग्य है। 3789.20 हेक्टेयर स्थायॉ रूप से जल से ढँका है। कृषि योग्य भूमि में से 27% ऊँची भूमि, 7% मध्यम ऊँची भूमि, 15% मध्यम भूमि, 12% नीची भूमि, 21% चौर एवं 15% दियार क्षेत्र है। गेंहूँ, धान, मक्का, आलू, दलहन एवं तिलहन मुख्य फसलें हैं। कुल जोत का सार्वाधिक हिस्सा गेंहूँ एवं धान की बुआई में इस्तेमाल होता है। जिले में कोई वन क्षेत्र नहीं है और आम, इमली, सीसम जैसी लकड़ियाँ निजी भूक्षेत्र पर ८२७० हेक्टेयर में लगी हैं।
1972 से पहले अविभाजित सारण जिले को मनीआर्डर इकोनाॅमी का जिला कहा जाता था।
संस्थान / संगठन
ए. औद्योगिक संस्थानों
बी. सरकार शिक्षण संस्थान
सी.अन्य संस्थान
शिक्षा
जिले के सभी महाविद्यालय जयप्रकाश नारायण विश्वविद्यालय के अंतर्गत आते हैं।
जनगणना
2011 की जनगणना के अनुसार सारण जिले की जनसंख्या:
सारण जिले में प्रति वर्ग किलोमीटर (3,870 / वर्ग मील) 1,493 निवासियों की आबादी घनत्व है। 2001-2011 के दशक में इसकी जनसंख्या वृद्धि दर 21.37% थी। सारण के प्रत्येक 1000 पुरुषों के लिए 9 4 9 महिलाओं का लिंग अनुपात है, और साक्षरता दर 68.57% है।
पर्यटन स्थल
छपरा से ११ किलोमीटर दक्षिण पूर्व में डोरीगंज बाजार के निकट स्थित यह गाँव एक सारण जिले का सबसे महत्वपूर्ण पुरातात्विक स्थल है। घाघरा नदी के किनारे बने स्तूपनुमा भराव को हिंदू, बौद्ध तथा मुस्लिम प्रभाव एवं उतार-चढाव से जोड़कर देखा जाता है। भारत में यह नव पाषाण काल का पहला ज्ञात स्थल है। यहाँ हुए खुदाई से यह पता चला है कि यह स्थान नव-पाषाण काल (२५००-१३४५ ईसा पूर्व) तथा ताम्र युग में आबाद था। खुदाई में यहाँ से हड्डियाँ, गेंहूँ की बालियाँ तथा पत्थर के औजार मिले हैं जिससे यह पता चलता है कि यहाँ बसे लोग कृषि, पशुपालन एवं आखेट में संलग्न थे। स्थानीय लोग चिरांद टीले को द्वापर युग में ईश्वर के परम भक्त तथा यहाँ के राजा मौर्यध्वज (मयूरध्वज) के किले का अवशेष एवं च्यवन ऋषि का आश्रम मानते हैं। १९६० के दशक में हुए खुदाई में यहाँ से बुद्ध की मूर्तियाँ एवं धम्म से जुड़ी कई चीजें मिली है जिससे चिरांद के बौद्ध धर्म से लगाव में कोई सन्देह नहीं।
हाजीपुर के सामने सोनपुर में प्रत्येक वर्ष लगने वाला पशु मेला विश्व प्रसिद्ध है। सोनपुर एक नगर पंचायत और पूर्व मध्य रेलवे का मंडल है। इसकी प्रसिद्धि लंबे रेलवे प्लेटफार्म के कारण भी है। भागवत पुराण में वर्णित इस हरिहर क्षेत्र में गज-ग्राह की लडाई हुई थी जिसमें भगवान विष्णु ने ग्राह (घरियाल) को मुक्ति देकर गज (हाथी) को जीवनदान दिया था। उस घटना की याद में प्रत्येक वर्ष कार्तिक पूर्णिमा को गंडक स्नान तथा एक पक्ष तक चलनेवाला मेला लगता है।
● द्वारिकाधीश मंदिर :- सारण जिला मुख्यालय छपरा से 8 किलोमीटर की दूरी पर छपरा-जलालपुर NH-331 के बगल में स्थित मंदिर अपने आप में कलाकारी का बेजोड़ नमूना है। गुजरात के कारीगरों ने मंदिर का निर्माण 14 वर्षों में किया है। पूरे मंदिर में एक भी लोहे का इस्तेमाल नहीं किया गया है। दरवाजे और चौखट भी लकड़ी के कील और गोंद से तैयार किया गया है। बिना ईंट-सीमेंट, सरिया और बालू के बने इस मंदिर में दर्शन के लिए दूर-दूर से लोग पहुंचते हैं। पूरा मंदिर गुजरात में पाए जाने वाले विशेष किस्म के पत्थर धागगरा (लाल पत्थर) से बनाया गया है। इस मंदिर के आसपास 2-3 और मंदिर है तथा पीछे बगीचा और एक बड़ा सा खेल का मैदान है जो इसकी खूबसूरती में चार चांद लगा देते है ।
● डच मकबरा :- सारण जिला मुख्यालय छपरा से 5 किलोमीटर के दूरी पर छपरा- जलालपुर NH 331 पर करिंगा गाँव में डच मकबरा अवस्थित है. ऐतिहासिक रिकॉर्ड के अनुसार, यह स्थान 1770 तक डच के नियंत्रण में था. यह स्थान यूरोपीय व्यापारियों के लिए आकर्षण का केंद्र रहा. उस अवधि के दौरान डच गवर्नर जैकवॉर्न का कब्रिस्तान यहाँ बनाया गया था जो आज भी खंडहर के रूप में मौजूद है.
करिंगा का इतिहास बहुत पुराना है और ऐतिहासिक अभिलेखों से पता चलता है कि 1770 ई. तक यह डच के कब्जे में रहा है। करिंगा के पास एक पुराना डच सिमेट्री था, जहां डच गर्वनर जैकवस वैन हर्न की याद में एक स्मारक बनाया गया था, जो उस समय की महता का प्रमाण है। 17 वीं सदी के अंत और 18 वीं सदी के प्रारंभ में यूरोपियन व्यापारी कंपनी के यह आकर्षण का केन्द्र भी रहा है।
कोलोराडो विश्वविद्यालय
कोलोराडो विश्वविद्यालय  (CU-Boulder, UCB officially ; Colorado and CU colloquially) एक सार्वजनिक विश्वविद्यालय है। यह बाउल्डर, [[कोलोराडो में स्थित है।
नैल, अल्मोडा तहसील
नैल, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
कर्पास कीट
कर्पास कीट (Cotton Boll Weevil) कपास के पौधे, फूल और ढेंढ़ को क्षति पहुँचानेवाला एक प्रकार का घुन है। यह देखने में अनाज में लगनेवाले घुन के सदृश होता है। इसके लंबाई लगभग चौथाई इंच, रंग पीला भूरा अथवा खाकी होता है जो आयुवृद्धि के साथ काल पड़ जाता है। इसका थूथन पतला और नाप में शरीर की लंबाई का आधा होता है। पंख आस पास सटे हुए और चिकने होते हैं, जिनपर शरीर के अक्ष के समांतर पतली धारियाँ होती हैं। कर्पास कीट की अंगरचना की एक विशेषता यह भी है कि इसकी ऊर्विका (फ़ीमर, Femur) में दो काँटे (स्पर, Spur) होते हैं; भीतरी काँटा बाहरी काँटे की अपेक्षा लंबा होता है और मध्य जाँघ में केवल एक ही काँटा होता है। कर्पास कीट का आदिस्थान मेक्सिको या मध्य अमरीका है।
परिचय
वयस्क अवस्था में यह कीट सूखी पत्तियों के नीचे, कपास के डंठलों के ढेरों के नीचे, वृक्षों की खोखली छालों तथा खलिहान आदि में शीतकाल व्यतीत करता है। कपास जब फूलने लगता है तब प्रौढ़ कीट सुरक्षास्थल से बाहर निकलते हैं और कपास की कोमल पत्तियों पर आक्रमण कर देते हैं। इन कीटों को कपास की कलियाँ बहुत प्रिय हैं। छह दिनों के बाद कर्पासकीट कपास के पुष्पों या कलियों में गड्डा बनाने लगते हैं और इन गड्ढ़ों में अंडे देते चलते हैं। प्रत्येक नारी १०० से ३०० तक अंडे दे सकती है। जब ढेंढ़ बनना आरंभ होता है तब वे ढेंढ़ (डोंड़ा) में अंडे देने लगते हैं। केवल तीन दिनों में ही अंडों से मक्षिजातक (ग्रब) अथवा डिंभ (लार्वा) निकल आते हैं। डिंभ दा सप्ताह तक कली या ढेंढ़ी से ही भोजन प्राप्त करते हैं और दो तीन बार त्वचाविसर्जन करके लगभग आधा इंच लंबे हो जाते हैं। उस समय इन कीटों को रंग श्वेत, शरीर की आकृति मुड़ी हुई तथा झुर्रीदार और मुँह तथा सिर का रंग भूरा होता है। डिंभ अपने जन्मस्थान कली या डोंड़ा (ढेंढ़ी) से बाहर नहीं आता और वहीं पर वह प्यूपा बन जाता है। प्यूपा अवस्था लगभग तीन से पाँच दिनों की होती है। तदुपरांत कीट की वयस्क अवस्था आ जाती है। वयस्क कीट नली या डोंड़ा को काटकर बाहर चले आते हैं। जन्मस्थान से बाहर निकलने के अनंतर मैथुन के तीन चार दिनों बाद ही नारी अंडे देने लगती है। इनका जीवनचक्र अधिक से अधिक १५-२५ दिनों का होता है :
अतएव स्पष्ट है कि एक वर्ष में केवल दो या तीन से लेकर आठ या दस पीढ़ी तक ही उत्पन्न हो सकती है। कपास के पूर्णतया पक जाने पर ये कीट २० से ५० मील तक के क्षेत्र में इधर-उधर फैल जाते हैं। शीत ऋतु आने पर ये पुन: सुरक्षित स्थानों में निष्क्रियावस्था (हाइबनेंशन, hibernation) में पड़े रहने के निमित्त चले जाते हैं।
कर्पास कीट की वृद्धि की सभी अवस्थाएँ कपास की कली या ढेंढ़ी (डोंड़ा) में ही होती है। परंतु वयस्क कीट भोजन ढूँढ़ते समय अपने पतले दाँतों को पौधों में चुभाकर उनका रस चूस लेता है। इसका प्रभाव यह होता कि कलियाँ मुरझा जाती और सूखकर गिर पड़ती हैं। अंडों में से उत्पन्न होनेवाले मक्षिजातक (grub) कलियों या डोड़ों (bolls) के भीतर के कोमल तंतुओं को खाते रहते हैं जिससे पुष्प मुरझा जाते हैं और यदि डोंड़ा बनता भी है तो उसमें रुई के रेशे कम होते हैं।
इस हानिकारक कीट के डिंभ मुख्यत: कपास पर ही अवलंबित रहते हैं, परंतु वयस्क कीटों के संबंध में ज्ञात हुआ है कि भिंडी (Okra), गुलखैरा (Hollyhock), पटसन (Hibiscus) आद भी खाते हैं। इस कीट की एक जाति जंगली कपास खाकर भी जीवित रहती है।
साधारणतया ये कीट शती ऋतु में कम हानि पहुँचाते हैं, किंतु जब कपास पूर्णतया पक जाती है तब इनपर नियंत्रण अनिवार्य हो जाता है। सफल नियंत्रण के लिए निम्नलिखित साधनों में से किन्हीं में से किन्हीं दो या तीन का एक साथ प्रयोग करना चाहिए।
नल्लगट्ल (कर्नूलु)
pawan kumar vishwakarma add.teldah,singrouli
Date 22|05|2017
मृत्यु कि Date.22.05.2017
https://plus.google.com/1097099344314611063 {Infobox Indian Jurisdictions }}
नल्लगट्ल (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
बाहरी कड़ियाँ
[[श्रेणी:
कुछ तो है (टीवी धारावाहिक)
कुछ तो है एक भारतीय काल्पनिक नाटक प्रेमकहानी धारावाहिक है। इसका प्रसारण ७ फरवरी २०२१ को शनिवार रात ०८:०० बजे कलर्स टीवी पर हुआ। इस धारावाहिक का निर्माण एकता कपूर और शोभा कपूर ने अपनी कंपनी बालाजी टेलीफिल्म्स के द्वारा किया है।
कहानी
यह धारावाहिक नागिन ५, की शुरू कहानी है। नागिन ५ में नागरानी बानी अपने प्यार चील वीर के संबंध बनाने के बाद उनकी बेट के इर्द गिर्द से धारावाहिक घूमती है।
हनान अशरवी
हानान दाउद खलील अशरवी (जन्म 8 अक्टूबर 1946) एक फिलिस्तीनी विधायक, कार्यकर्ता और विद्वान है। वह एक प्रोटेगी और बाद में सहकर्मी और एडवर्ड सैड की करीबी दोस्त थी।  प्रथम इंतिफादा के दौरान अशरावी एक महत्वपूर्ण नेता थे, जिन्होंने मध्य पूर्व शांति प्रक्रिया के लिए फिलिस्तीनी प्रतिनिधिमंडल के आधिकारिक प्रवक्ता के रूप में कार्य किया और उन्हें कई बार फिलिस्तीनी विधान परिषद के लिए चुना गया।  अशरवी फिलिस्तीनी पूर्व प्रधानमंत्री सलाम फैयाद की तीसरी पार्टी के सदस्य हैं।  वह फिलिस्तीनी राष्ट्रीय परिषद के लिए चुनी गई पहली महिला हैं।
उन्होंने अमेरिकन यूनिवर्सिटी ऑफ बेरुत में अंग्रेजी विभाग में साहित्य में स्नातक और मास्टर डिग्री प्राप्त की। अशरवी ने पीएचडी भी अर्जित की । वर्जीनिया विश्वविद्यालय से मध्यकालीन और तुलनात्मक साहित्य में।
1948 युद्ध और शिक्षा
1950 में उनका परिवार जॉर्डन बैंक के वेस्ट बैंक के समय में रामल्ला में बसने में सक्षम था। यहां उन्होंने लड़कियों के लिए क्वेकर स्कूल रामल्लाह फ्रेंड्स गर्ल्स स्कूल में पढ़ाई की।  वह अपने पिता द्वारा सक्रियता के लिए प्रेरित थी, जो समाज में महिलाओं के लिए एक बड़ी भूमिका का पक्षधर था और जॉर्डन के अधिकारियों द्वारा अरब राष्ट्रवादी समाजवादी पार्टी और फिलिस्तीनी मुक्ति संगठन (पीएलओ) के साथ उनकी गतिविधियों के लिए बार-बार कैद किया गया था।  उन्होंने अमेरिकन यूनिवर्सिटी ऑफ बेरुत में अंग्रेजी विभाग में साहित्य में स्नातक और मास्टर डिग्री प्राप्त की।
बेरूत में अमेरिकी विश्वविद्यालय में साहित्य में स्नातक की छात्रा के रूप में उसने एबीसी न्यूज के पीटर जेनिंग्स को दिनांकित किया जो तब एबीसी के बेरुत ब्यूरो प्रमुख के रूप में वहां तैनात थे। जब 1967 में छह-दिवसीय युद्ध शुरू हुआ, तो लेबनान में 22 वर्षीय छात्र के रूप में अशरावी को इजरायल ने अनुपस्थित घोषित कर दिया और वेस्ट बैंक में फिर से प्रवेश से इनकार कर दिया।  अगले छह वर्षों के लिए, अशरावी ने यात्रा की और पीएचडी की शिक्षा प्राप्त की । वर्जीनिया विश्वविद्यालय से मध्यकालीन और तुलनात्मक साहित्य में।  1973 में पारिवारिक पुनर्मूल्यांकन योजना के तहत अशरावी को अपने परिवार में फिर से शामिल होने की अनुमति दी गई।
व्यक्तिगत जीवन
8 अगस्त, 1975 को, उन्होंने एमिल अशरावी (जन्म 1951) से शादी की, एक ईसाई जेरूसलम जो अब एक फोटोग्राफर और एक थिएटर निर्देशक हैं। साथ में उनकी दो बेटियाँ हैं, अमल (जन्म 1977) और ज़ीना (जन्म 1981)।
अश्रवी ने अर्लहम कॉलेज और स्मिथ कॉलेज से मानद उपाधि प्राप्त की है।
अश्वरी कई मानवाधिकारों और लैंगिक मुद्दों के एक भावुक वकील हैं। वह कई अंतरराष्ट्रीय शांति, मानवाधिकारों और लोकतंत्र पुरस्कारों की प्राप्तकर्ता हैं, जैसे कि ओलोफ पाल्म पुरस्कार, डेमेंडर ऑफ़ डेमोक्रेसी अवार्ड, जेन एडम्स इंटरनेशनल वीमेन्स लीडरशिप अवार्ड, यूनिवर्सिटी ऑफ़ वर्जीनिया वीमेंस सेंटर की प्रतिष्ठित अलुम्ना अवार्ड, गणमान्य। लाइफटाइम अचीवमेंट्स AUB एलुमनाई अवार्ड, और शांति और सुलह के लिए महात्मा गांधी इंटरनेशनल अवार्ड।
वह एक गैर-प्रैक्टिस एंग्लिकन है ।